เคยมาร้านนี้มาแล้วแต่ก็วนกลับไปคะ เพราะไม่รู้ไปจอดที่ไหน แต่ครั้งนี้ไปบ้านป้า ป้าเลยพาไปกินหาที่จอดให้ด้วย

ร้าน ข้าวมันไก่หวังบู่ ปากซอยสุเหร่า  

(ที่ตั้งและการเดินทาง)
คนแถวนั้นเรียกว่าซอยสุเหร่า หรือชื่อเป็นทางการเป็นซอยสุขุมวิท 113 ในซอยนั้นเป็นชุมชนอิสลาม ร้านอาหารของคนอิสลามเพียบเลย น่ากินหลายอย่างเลย เรามาจากถนนศรีนครินทร์ ก็เลี้ยวขวาตรงแยกการไฟฟ้า แล้วตรงมาเรื่อยๆ จนเจอไฟแดง ตรงโรงพยาบาลเมืองสมุทร เลี้ยวขวาเข้าซอยไปเลยคะ ร้านจะอยู่ขวามือ แถวนั้นหาที่จอดยาก ครั้งนี้เราไป จอดตรง โรงเรียนที่เลยไป 
ร้านเป็นห้องแถว 1 คูหา ที่นั่งมี 3 ชั้นเลย 
เมนูของเขาก็มีข้าวมันไก่ ข้าวหมกไก่ ต้มเนื้อ ต้มไก่สมุนไพร  ก๋วยเตี๋ยวแกง หลายอย่าง น่ากินไปซะทุกอย่าง แต่วันนี้มาเราต้องเลือกที่ดังสุด

ข้าวหมกไก่ (35B)
เขามีทั้ง หมกไก่ทอด กับ หมกไก่นึ่ง  ตัวข้าวหมก เขาหอมกลิ่นสมุนไพรดี แล้วตัวข้าวก็เป็นเม็ดดี 
ไม่แฉะดีคะ
เรากินไก่ทอด ก็อร่อยดี น้ำจิ้มเป็นน้ำจิ้มหวาน อร่อยดี จานนี้ให้เยอะ อิ่มนานเลยด้วยคะ

ข้าวมันไก่ (35B)
ให้เยอะเหมือนเดิม แต่ไก่นึ่ง แห้งไปนิดนึง แต่น้ำจิ้มอร่อยแล้วคะ

ซุปเนื้อ 60B
อยากกิน แม้ในโต๊ะไม่มีใครกินเนื้อเลย กินคนเดียวก็ได้ เขาให้เนื้อเป็นชิ้นใหญ่ๆเลย เนื้อจริงจังมาก แล้วน้ำซุปเขาก็จัดดี รสชาติอร่อยเลยคะ แต่อยากให้มันจัดๆๆ เน้นๆ กว่านี้หน่อย เราชอบรสจัดด้วย

แกงเนื้อ ซื้อกลับบ้านด้วย ใส่ถุง 80 บาทคะ เมนูอื่นเก็บไว้ก่อน ไว้กินคราวหน้า 
